Buxoro okrugi. Buxoro okrugi — Oʻzbekiston SSR tarkibida 1926—1930-yillarda mavjud boʻlgan maʼmuriy-hududiy birlik. Tarixi. Buxoro okrugi 1926-yilda tashkil topgan. Markazi Buxoro shahri. 1929-yilga kelib okrug tarkibida 8 ta tuman boʻlgan: Buxoro, Vobkent, Gʻijduvon, Qorakoʻl, Yangi Buxoro, Romitan-Xayrobod, Sultonobod va Shafrikent. 1930-yil 30-iyulda SSSRning aksariyat okruglari singari Buxoro okrugi ham tugatildi. Uning tumanlari bevosita Oʻzbekiston SSR boʻysunuviga oʻtkazildi. Aholisi. 1926-yilda okrug aholisi 389,8 ming kishi boʻlgan. Shundan o‘zbeklar 82,5%, tojiklar 6,8%, ruslar 3,3%, forslar 1,4% ni tashkil etgan.